Nuwe of ou metafoor – goeie waarde | BrandSmit.NET
Nuwe of ou metafoor – goeie waarde
'n Nuwe, of ou metafoor
'n Nuwe, of ou idee (maak nie saak nie): 'n Massa wat losbars (soos 'n eier wat gebreek word), en na 'n rukkie herkonstitueer – in 'n ander vorm; nooit presies dieselfde nie.
'n Soortgelyke ding gebeur met spraak: sekere idees en beelde vorm in my kop; ek verwoord dit en die idees en beelde "bars los" uit my mond in klanke wat verstaanbaar sal wees vir die hoorder, en herkonstitueer dan 'n fraksie van 'n sekonde later in die ander persoon se brein – en haar reaksie op wat ek gesê het, wys moontlik dat die idees en beelde wat in mý kop was, nie in 100% dieselfde vorm geherkonstitueer het nie.
Goeie waarde – vir diegene wat dit waardeer
My rol en funksie in die samelewing is in die eerste plek om sosiale kommentaar te lewer, en in die tweede plek (wanneer dit moontlik is), om sodanige finansiële bystand te verleen om ander mense se lewens die moeite werd te maak om te leef.
Jy mag dalk vra, "Wie soek jou sosiale kommentaar? Wie't gevra daarna?"
My antwoord sal wees, "Sommige mense mag dit dalk handig vind, en ander mag dit dalk sien as 'n onnodige mors van natuurlike hulpbronne. Ek aanvaar die verskil in opinie, en ek skryf vir diegene wat dit waardeer."
Gepubliseer op 29/03/2004 11/04/2016 Skrywer Brand SmitKategorieë Post Ongetiteld, volume een, Post Ongetiteld, volume een: Slothoofstuk